Lexoni edhe:
Scott ligjëron me harta të Serbisë pa Kosovën, tensione në një shkollë fillore
Shërbimi Korrektues i Kosovës ka njoftuar se ka suspenduar zyrtarin, i cili kishte transportuar me të njëjtin automjet nga Burgu i Sigurisë së Lartë për në gjykatë dy të dënuarit SH.M dhe B.K
Zyrtari që ishte përgjegjës për organizimin e këtij transporti do të jetë i suspenduar deri në përfundim të hetimeve për rastin në fjalë.
Në këtë institucion kanë deklaruar se edhe përkundër faktit se të burgosurit e apostrofuar në këtë rast janë transportuar me automjet të dedikuar për Rrezikshmëri Shumë të Lartë, automjeti transportues është i ndarë në dy pjesë, ku të burgosurit nuk mund të kenë kontakt mes tyre.
"SHKK, në përshtatshmëri të vazhdueshme me ligjet në Republikën e Kosovë, synon të korrektojë dhe risocializojë të burgosurit duke respektuar të drejtat e tyre fundamentale pa marrë parasysh racën, gjuhën dhe religjionin", thuhet në njoftim.
Ndryshe, dje dy të denuarit, SH.M dhe B.K, të cilët vuajn denimin në Burgun e Sigurisë së Lartë, janë tansportuar në të njejtin automjet për në gjykatë.
(Kosova Sot)